5. PIELIKUMS
“Būvprojekta “Daugavpils ledus halles inženiersistēmu un ēkas elementu pārbūve Stacijas iela 45A, Daugavpils” ekspertīzes veikšana
identifikācijas Nr. DOC 2026-26


LĪGUMS (projekts)
Parakstīšanas datums ir pēdējā pievienotā 
drošā elektroniskā paraksta un tā laika zīmoga datums

Sabiedrība ar ierobežotu atbildību “Daugavpils Olimpiskais centrs”, reģistrācijas Nr. 40003244634, juridiskā adrese Stadiona iela 1, Daugavpils, LV-5401, turpmāk – Pasūtītājs, tās pilnvarotās personas Alekseja Lomaša personā, kurš rīkojas uz 2026. gada 17. jūlija pilnvaras Nr. 14  pamata, no vienas puses, un
________________________, reģistrācijas Nr. ________________, juridiskā adrese _________________________, turpmāk – Uzņēmējs, tās _________________ ar tiesībām pārstāvēt kapitālsabiedrību atsevišķi _____________________ personā, kurš rīkojas uz statūtu pamata, no otras puses, abi kopā turpmāk saukti Puses vai katrs atsevišķi saukts Puse,
pamatojoties uz Pasūtītāja 2026. gada ___. __________ lēmumu zemsliekšņa iepirkumā “Būvprojekta “Daugavpils ledus halles inženiersistēmu un ēkas elementu pārbūve Stacijas iela 45A, Daugavpils” ekspertīzes veikšana”, identifikācijas Nr. DOC 2026-26, parakstīja sekojošu līgumu (turpmāk – Līgums)

1. [bookmark: _Toc337802619][bookmark: _Toc411842325][bookmark: _Toc413223726][bookmark: _Toc429736480][bookmark: _Toc429737877][bookmark: _Toc443053765][bookmark: _Toc448485446]Definīcijas
0.1. Dienas ir kalendārās dienas.
0.2. Apakšuzņēmējs ir Izpildītāja vai tā apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar Pasūtītāju noslēgta publiska pakalpojuma līguma izpildei, neatkarīgi no tā, vai šī persona pakalpojumus veic Izpildītājam vai citam apakšuzņēmējam.
0.3. Darbs – būvprojekta ” <būvprojekta nosaukums>” (turpmāk – Būvprojekts) ekspertīze Ministru kabineta 19.08.2014. noteikumos Nr. 500 ”Vispārīgie būvnoteikumi” un citos normatīvajos aktos noteiktajā kārtībā un apjomā līdz pozitīvam ekspertīzes atzinumam.
0.4. Projekta vadītājs ir Pasūtītāja pārstāvis, kurš veic darbu izpildes uzraudzību un Līguma administrēšanu. Pasūtītāja vārdā bez īpaša pilnvarojuma šajā punktā noteiktās darbības veic /vārds uzvārds/, tālr.: ___________, e-pasts: ____________.
0.5. Projekta kļūda – jebkāda neatbilstība, ko Būvprojekta autors ir pieļāvis Būvprojekta izstrādē, kas liedz uzsākt, turpināt vai pabeigt būvdarbus bez izmaiņām Būvprojektā, liedz būvi nodot ekspluatācijā, vai to atbilstoši ekspluatēt, tajā skaitā, bet ne tikai:
0.5.1. pretruna starp diviem Būvprojekta risinājumiem, kas liedz bez izmaiņām Būvprojektā vai būvdarbu apjomos izbūvēt abus;
0.5.2. iztrūkums Būvprojektā - risinājumu izstrāde, kas nav uzskatāma par detalizāciju, taču, kuru izbūve objektīvi nepieciešama un nav saistīta ar pasūtītāja vēlmju maiņu;
0.5.3. risinājumi, kuri neatbilst spēkā esošiem būvnormatīviem, izsniegtajiem tehniskajiem noteikumiem un citiem saistošiem noteikumiem;
0.5.4. Būvprojekta risinājumi, kuru dēļ Pasūtītājam ir būtiski apgrūtināta atbilstoša ēkas vai objekta ekspluatācija.

1. [bookmark: _Toc337802620][bookmark: _Toc411842326][bookmark: _Toc413223727][bookmark: _Toc429736481][bookmark: _Toc429737878][bookmark: _Toc443053766][bookmark: _Toc448485447]Līguma priekšmets
1.1. [bookmark: _Hlk240034095]Pasūtītājs pasūta un Izpildītājs apņemas veikt SIA “Taikin Build” izstrādāta būvprojekta “Daugavpils ledus halles inženiersistēmu un ēkas elementu pārbūve Stacijas iela 45A, Daugavpils” ekspertīzi, saskaņā ar Iepirkuma nolikuma 4.pielikuma “Nosacījumi būvekspertīzes veikšanai” prasībām, Ministru kabineta 19.08.2014. noteikumos Nr. 500 ”Vispārīgie būvnoteikumi” un citos normatīvajos aktos noteiktajā kārtībā un apjomā. Par Darbu daļu uzskatāma arī atkārtotas ekspertīzes veikšana saskaņā ar Līguma 8.3.2., 8.3.3. un 13.5.punkta noteikumiem.
1.2. Pasūtītājs nodod Izpildītājam Būvprojektu, Būvprojekta ekspertīzes veikšanai ar nodošanas – pieņemšanas aktu.

2. [bookmark: _Toc337802621][bookmark: _Toc411842327][bookmark: _Toc413223728][bookmark: _Toc429736482][bookmark: _Toc429737879][bookmark: _Toc443053767][bookmark: _Toc448485448]Līgumcena
2. Līguma cena ir _______​ EUR ​(summa vārdiem). Pievienotās vērtības nodoklis 21% ir _______​ EUR  (summa vārdiem). Līgumcenas un pievienotās vērtības nodokļa summa (kopējā Līguma cena) ir _______​ EUR (summa vārdiem).
2. Kopējā Līgumcenā ietver visus Izpildītāja izdevumus, kas saistīti ar Līgumā paredzēto saistību izpildi (tajā skaitā, bet ne tikai būvekspertīzes organizācijas un izpildes izdevumi, personāla izmaksas, nodokļi, pieskaitāmās izmaksas, ar peļņu un riska faktoriem saistītās izmaksas, Līgumā paredzēto apdrošināšanu, apakšuzņēmēju darbu apmaksu u.c.). Izpildītājs uzņemas risku, t.i., nepieprasa papildus samaksu no Pasūtītāja, ja Darba izpildes laikā tiek konstatēts, ka Izpildītājs nav iekļāvis visus nepieciešamos Darbus saskaņā ar Līgumu, kļūdījies Darba apjomos, nav piedāvājis cenu par visu Darba apjomu, kas nepieciešami Darba pilnīgai pabeigšanai un nodošanai Pasūtītājam saskaņā ar Līgumu. Šajā punktā minētās papildus izmaksas, kas nepieciešamas, lai veiktu Darbu tādā apjomā un kvalitātē, kāds paredzēts Līgumā, sedz Izpildītājs. 

1. Līguma izpildes termiņš
3. Līguma izpildes termiņš saskaņā ar Līguma 8.3.punktu ir līdz pozitīvam ekspertīzes atzinumam.

4. Darba izpilde un pušu sadarbība
4.1. Darbs jāveic latviešu valodā.
4.2. Visa veida paziņojumiem, rīkojumiem, apstiprinājumiem, apliecinājumiem, saskaņojumiem un lēmumiem, kas jāizdod saskaņā ar Līgumu, jābūt izdotiem rakstveidā.
4.3. Par apstākļiem, kas var ietekmēt Darba kvalitāti, termiņus vai līgumcenu, Izpildītājam nekavējoties, bet ne vēlāk kā 7 (septiņu) dienu laikā, no brīža, kad tas uzzināja vai tam vajadzēja uzzināt, par šiem apstākļiem jābrīdina Projekta vadītājs un jāiesniedz ietekmes novērtējums.
4.4. Pēc Izpildītāja paziņojuma saņemšanas puses lemj par Līguma darbības turpināšanas iespēju. Ja Līguma turpmākā darbība nav iespējama bez Līgumā neatrunātu būtisku grozījumu veikšanas, tad Līguma darbību izbeidz un Izpildītājs saņem samaksu par visu līdz tam kvalitatīvi paveikto Darba daļu.
4.5. Būvprojekta ekspertīzes atzinums jāiesniedz drukātā formātā 2 (divos) eksemplāros un elektroniskā formātā, parakstīts ar drošu elektronisko parakstu, kā arī Būvniecības informācijas sistēmā.  Drukātā formātā 2 (divos) eksemplāros un elektroniskā formātā ar pieņemšanas – nodošanas aktu tiek nodots Pasūtītājam. Ja dokumentācija būvprojekta ekspertīzes veikšanai Izpildītājam tiek nodota, ievietojot to Būvniecības informācijas sistēmā (turpmāk – BIS), tad ekspertīzes atzinums papildus ievietojams arī BIS. Konstrukciju aprēķinu kopsavilkumu iesniedz atsevišķā sējumā.

5. Izpildītāja personāls
5.1. Darba veikšanai Izpildītājs piesaista savā piedāvājumā norādīto būvspeciālistu ēku konstrukciju būvprojektu ekspertīzē __________ (sertifikāts Nr. __________)
5.2. Ja tāda iemesla dēļ, kas ir ārpus Izpildītāja kontroles, ir nepieciešama kāda personāla (darbinieka) nomaiņa, maiņa Izpildītājam jāsaskaņo ar Projekta vadītāju un Pasūtītāju. Piedāvātā personāla kvalifikācijai jābūt atbilstošai iepirkumā “Būvprojekta “Daugavpils ledus halles inženiersistēmu un ēkas elementu pārbūve Stacijas iela 45A, Daugavpils” ekspertīzes veikšana” identifikācijas Nr. DOC 2026-26 nolikuma prasībām.
5.3. Izpildītājam ir jānomaina ikviens no Darba izpildē iesaistītā (piedāvājumā minētā vai nomainītā) personāla, ja to pieprasa Pasūtītājs un pamato ar kādu no šādiem iemesliem:
5.3.1. atkārtota pavirša savu pienākumu pildīšana;
5.3.2. nekompetence vai nolaidība;
5.3.3. Līgumā noteikto saistību vai pienākumu nepildīšana.
5.4. Projekta vadītājs sadarbībā ar Pasūtītāju pieņem lēmumu atļaut vai atteikt Darba izpildē iesaistītā personāla nomaiņu iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī Līguma 7.nodaļas noteikumiem.
5.5. Izpildītājam ir pienākums 3 (trīs) darba dienu laikā pēc Līguma parakstīšanas iesniegt Pasūtītājam būvspeciālista, kurš veiks Būvprojekta ekspertīzes vadītāja pienākumus, profesionālās civiltiesiskās atbildības apdrošināšanas līgumu ar atbildības limitu 100 (simts) % apmērā no līguma summas uz būvobjekta būvdarbu un garantijas laiku, atbilstoši Ministru kabineta 19.08.2014. noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā (savlaicīgi, pirms esošās polises termiņa beigām tiek pagarināts) visā būvdarbu izpildes un garantijas laikā.
5.6. Gadījumā, ja Izpildītājs kā darba devējs ir apdrošinājis būvspeciālista, kurš veiks būvprojekta ekspertīzes vadītāja pienākumus, profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts. Gadījumā, ja apdrošināšanas līgums par būvspeciālista, kurš veiks būvprojekta ekspertīzes vadītāja pienākumus, profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (kopija), kas apliecina apdrošināšanas aizsardzības esību attiecībā uz konkrēto objektu.
5.7. Ja šī Līguma parakstīšanas brīdī Izpildītājam ir spēkā esošs būvspeciālista, kurš veiks Būvprojekta ekspertīzes vadītāja pienākumus, profesionālās civiltiesiskās atbildības apdrošināšanas līgums, kas atbilst Līguma 6.5. un 6.6.punkta prasībām, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu un attiecīgās apdrošinātāja izziņas (ja nepieciešams).
5.8. Atbildīgais eksperts, kurš sniedzis pozitīvu atzinumu par Būvprojektu, kopā ar Būvprojekta atbildīgo vadītāju ir solidāri atbildīgs par Būvprojekta risinājumu atbilstību normatīvo aktu un tehnisko noteikumu prasībām.

6. Apakšuzņēmēji
6.1. Izpildītājs atbild par personāla un Apakšuzņēmēju darbu. 
6.2. Darba veikšanai Izpildītājs piesaista savā piedāvājumā minēto personālu un Apakšuzņēmējus.
6.3. Uzsākot Līguma izpildi, Izpildītājs iesniedz pakalpojumu sniegšanā iesaistīto apakšuzņēmēju vai personas (ja tādus plānots iesaistīt) sarakstu, kurā norāda apakšuzņēmēja vai personas nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja Apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju vai personu, kas tiek vēlāk iesaistīts pakalpojuma sniegšanā.

7. Termiņi
7.1. Līgums stājas spēkā no tā parakstīšanas dienas un ir spēkā līdz abpusējai saistību izpildīšanai.
7.2. Izpildītājs iesniedz Pasūtītājam Līguma 6.5.punktā minēto apdrošināšanas līguma kopiju 3 (trīs) darba dienu laikā pēc Līguma noslēgšanas.
7.3. Darbu veic šādos termiņos:
7.3.1. Ekspertīzes atzinums jāiesniedz ne vēlāk kā 20 (divdesmit) kalendāro dienu laikā pēc būvprojekta saņemšanas. Būvprojekta izmaiņu ekspertīzes gadījumos ekspertīzes atzinums jāiesniedz ne vēlāk kā 7 (septiņu) kalendāro dienu laikā pēc attiecīgās dokumentācijas saņemšanas.
7.3.2. Būvprojekta autors pēc ekspertīzes slēdziena saņemšanas veic norādīto nepilnību novēršanu. Pēc kļūdu novēršanas izpildītājs veic būvprojekta atkārtotu izvērtēšanu un pārbaudi un sniedz būvprojekta ekspertīzes atzinumu ne ilgāk kā 7 (septiņu) kalendāro dienu laikā pēc koriģētā būvprojekta saņemšanas.
7.3.3. Būvprojekta ekspertīzes atzinums par izmaiņām Būvprojektā sagatavojami un iesniedzami Pasūtītājam drukātā un elektroniskā formātā ne vēlāk kā 5 (piecu) darba dienu laikā no Būvprojekta izmainīto daļu iesniegšanas ekspertīzes veicējam.
7.4. Pasūtītājam Izpildītājs iesniedz rakstveida apliecinājumu par to, ka ekspertīzes ietvaros ir veikta visu ekspertīzes darba uzdevumā noteikto pienākumu izpilde, apliecinājumā konkrēti tos norādot. Apliecinājumu var ietvert arī pozitīvajā ekspertīzes atzinumā.
7.5. Ja Pasūtītājs konstatē Līguma nepilnīgu izpildi, tas rakstiski par to informē Izpildītāju, lūdzot attiecīgi koriģēt ekspertīzes atzinumu. Šādā gadījumā par ekspertīzes atzinuma iesniegšanas dienu uzskatāma diena, kad atkārtoti iesniegtais ekspertīzes atzinums nodots Pasūtītājam. Ja pēc Izpildītāja rakstveida skaidrojumiem Pasūtītājs atzinis, ka sākotnēji iesniegtais ekspertīzes atzinums ir bijis korekts, par ekspertīzes atzinuma iesniegšanas dienu uzskatāma sākotnējā ekspertīzes atzinuma iesniegšanas diena.
7.6. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu, ja Līgumā nav noteikts citādi. Termiņa sākuma datums nav nosakāms, pamatojoties uz informāciju, kas nodota telefoniski. 

8. Maksājuma kārtība un dokumenti 
8.1. Par paveikto Darbu Pasūtītājs maksā pēc Darba pilnīgas pabeigšanas.
8.2. Pasūtītājs veic tikai tāda Darba apmaksu, kas veikts atbilstošā kvalitātē saskaņā ar Iepirkuma nolikuma 4.pielikuma “Nosacījumi būvekspertīzes veikšanai” prasībām, normatīvajiem aktiem un Izpildītāja sagatavota un pušu parakstīta nodošanas - pieņemšanas akta. Abpusēji parakstīts Darba nodošanas – pieņemšanas akts un Līguma noteikumiem atbilstoši noformēts rēķins ir samaksas pamatojums.
8.3. Rēķinos norāda Izpildītāja un Pasūtītāja rekvizītus un atsauci uz Darbu “______________” (Nr. ______________), kā arī Līguma datumu un numuru.
8.4. Maksājumu veic ar pārskaitījumu 30 (trīsdesmit) dienu laikā no brīža, kad Pasūtītājs ir saņēmis pareizi sagatavotus samaksas dokumentus. Samaksu par Darba izpildi Pasūtītājs pārskaita uz Izpildītāja kontu.
8.5. Līgumsodu un zaudējumus Izpildītājs atmaksā Pasūtītājam vai Pasūtītājs atskaita no Izpildītājam paredzētā maksājuma.

9. Pušu tiesības un pienākumi
9.1. Izpildītāja tiesības un pienākumi:
9.1.1. Izpildītājs ir atbildīgs par Darba atbilstību Latvijas Republikas normatīvo aktu prasībām;
9.1.2. Izpildītājs ir atbildīgs par jebkuriem autortiesību vai patenta tiesību aizskārumiem, vai cita veida intelektuālā īpašuma aizskārumiem, kas varētu rasties sakarā ar Darbu vai tā ietvaros radītā produkta turpmāku izmantošanu;
9.1.3. Izpildītājs bez saskaņošanas ar Pasūtītāju nav tiesīgs Darba jebkuras daļas izpildi nodot trešajām personām, kā tikai tām trešajām personām, kuras ir minētas Iepirkumā iesniegtajā pretendenta piedāvājuma atlases dokumentos;
9.1.4. Izpildītājs apņemas uzskatīt par konfidenciāliem jebkuru Darba veikšanas laikā izstrādāto dokumentāciju, kā arī jebkuru šī Līguma ietvaros no Pasūtītāja saņemto informāciju vai dokumentāciju. Izpildītājs apņemas minēto dokumentāciju bez iepriekšējas rakstiskas piekrišanas nepublicēt un nenodot trešajām personām, izņemot nodošanu tiesībsargājošajām vai valsts pārvaldes iestādēm normatīvajos aktos noteiktajos gadījumos un kārtībā, kā arī neizmantot to trešo personu pasūtījumu izpildē;
9.1.5. Izpildītājam Darba izpildes laikā ir jāsadarbojas un jānodrošina Pasūtītāju ar informāciju par Darba izpildi;
9.1.6. Izpildītājs uzņemas atbildību par Darba izpildē pieļautajām kļūdām;
9.1.7. Izpildītājs apņemas Darba izpildē ievērot kompetentu institūciju un amatpersonu prasības un norādījumus;
9.1.8. Pēc Pasūtītāja pieprasījuma sniegt atskaites par Darba izpildi;
9.1.9. Izpildītājam ir pienākums pēc Darba pabeigšanas un pieņemšanas – nodošanas akta parakstīšanas ar aktu nodot atpakaļ Būvprojektu Pasūtītājam tādā sastāvā un apjomā, kādu tas ir saņēmis uzsākot darbu;
9.1.10. Izpildītāja pienākums ir par saviem līdzekļiem iespējami īsākā laikā no trūkumu vai neatbilstību konstatēšanas brīža novērst Pasūtītāja konstatētos Darbu izpildes trūkumus vai neatbilstības Līguma izpildē, kas radušies Izpildītāja vainas dēļ;
9.1.11. atbildēt par visiem zaudējumiem pilnā apmērā, kas saistīti ar nekvalitatīvu vai Līgumam neatbilstošu Darbu izpildi (tajā skaitā par zaudējumiem, kas Pasūtītājam rodas Būvprojekta realizācijas laikā Būvprojekta ekspertīzes pieļauto kļūdu dēļ, un atlīdzināt Pasūtītājam zaudējumus pilnā apmērā, kas radušies ļauna nodoma, rupjas un vieglas neuzmanības rezultātā);
9.1.12. Līguma darbības laikā un arī pēc tā izbeigšanās ievērot informācijas, kas nonākusi Izpildītāja rīcībā saistībā ar Līguma izpildi, konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildes nodrošināšanai, kā arī veikt nepieciešamo instruktāžu Līguma izpildē iesaistītajiem darbiniekiem.
9.2. Pasūtītāja tiesības un pienākumi:
9.2.1. Pasūtītāju Darba izpildes laikā pārstāv Līguma 1.4.punktā norādītā kontaktpersona;
9.2.2. Pirms Darba izpildes uzsākšanas un Līguma darbības laikā nodrošināt Izpildītāju ar Līguma izpildei nepieciešamo dokumentāciju un informāciju pēc Izpildītāja pieprasījuma, kura ir Pasūtītāja rīcībā. Pārējās nepieciešamās informācijas un dokumentācijas vākšana ir Izpildītāja pienākums, un ar to saistītās Izpildītāja izmaksas ir iekļautas Līguma cenā;
9.2.3. Pasūtītājs ar savu darbību apņemas sekmēt Darba izpildi Līgumā noteiktā termiņā, nodrošinot šajā Līgumā noteiktajā kārtībā, atbilstoši šim Līgumam veikto darbu, apmaksu un pieņemšanu. Pasūtītājs neveiks nekādas darbības, kuras traucētu Darba izpildi. Izpildītāja iesniegtos dokumentus, tajā skaitā rakstveida lūgumus, Pasūtītājs izskata 5 (piecu) darba dienu laikā no to saņemšanas dienas. Izpildītāja pieprasītos, Darba izpildei nepieciešamos dokumentus, kuri, ievērojot šī Līguma noteikumus, Pasūtītājam ir jāizsniedz Izpildītājam, Pasūtītājs izsniedz 5 (piecu) darba dienu laikā no Izpildītāja rakstiska pieprasījuma saņemšanas dienas. Par rakstisku pieprasījumu šī Līguma punkta izpratnē tiek uzskatīts ne tikai rakstisks dokuments, bet arī fakss, e-pasta vēstule, plānošanas sapulces protokols;
9.2.4. Pasūtītājs laikus informē Izpildītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;
9.2.5. Aizstāt Pasūtītāju kā līdzēju ar citu iestādi, ja Pasūtītāju kā iestādi reorganizē vai mainās tā kompetence;
9.2.6. Pasūtītājs apņemas savu zināšanu robežās dot norādījumus Izpildītājam par Darba izpildi, tomēr Izpildītājam Pasūtītāja sniegtie norādījumi ir jāņem vērā, ciktāl par tiem Izpildītājs kā profesionālis un lietpratējs var uzņemties atbildību saskaņā ar šo Līgumu un/vai Latvijas Republikā spēkā esošajiem normatīvajiem aktiem.

10. Darba kvalitāte un līgumsods
10.1. Projekta sagatavošanas un būvdarbu laikā, kā arī 5 (piecu) gadu laikā pēc būvekspertīzes Būvprojektā nekonstatētās kļūdas un trūkumi Izpildītāja sagatavotajos dokumentos Izpildītājam jālabo uz sava rēķina Pasūtītāja noteiktajā termiņā. Ja Izpildītājs noteiktajā termiņā neveic atkārtotu ekspertīzi, Pasūtītājam ir tiesības būvekspertīzi uzdot citai personai, un Izpildītājam ir jāsedz šīs ekspertīzes izmaksas. Šīs Pasūtītāja tiesības neatbrīvo Izpildītāju no Līguma 11.4.punktā noteiktā līgumsoda.
10.2. Izpildītājam jāsedz Būvprojekta ekspertīzes pieļauto kļūdu dēļ radies būvdarbu līguma kopējo izmaksu pieaugums, kā arī būvdarbu vērtība, kas būvdarbu izmaiņu apjoma gadījumā pārsniedz 15 (piecpadsmit) % no būvdarbu līguma cenas. Izpildītājam jāsedz arī tādu defektu labošanas izmaksas, kas radušies būves garantijas laikā Būvprojekta ekspertīzes kļūdu dēļ. Būvdarbu izmaiņu apjoms ir ieslēdzamo vai izslēdzamo darbu vērtība, vadoties no tā, kurš no apjomiem ir lielāks.
10.3. Ja Pasūtītājs kavē Līgumā noteikto maksājumu, tad Pasūtītājs maksā līgumsodu 0,5 (nulle, komats, pieci) % apmērā no neveiktā maksājuma (parāda) par katru nokavēto dienu, bet ne vairāk kā 10 (desmit) % no kopējās līgumcenas.
10.4. Ja Izpildītājs kavē Līgumā noteikto Darba iesniegšanas termiņu vai atsakās veikt atkārtotu būvekspertīzi pieļauto kļūdu un trūkumu dēļ, tad Izpildītājs maksā līgumsodu 0,5 (nulle, komats, pieci) % apmērā no kopējās līgumcenas par katru nokavēto dienu, bet ne vairāk kā 10 (desmit) % no kopējās līgumcenas.
10.5. Izbeidzot šo Līgumu pēc vienas puses iniciatīvas, kas nav saistīta ar otras puses līgumsaistību neizpildi vai nepienācīgu izpildi, no Līguma izbeigšanas iniciatora tiek piedzīts līgumsods 10 (desmit) % apmērā no kopējās līgumcenas.
10.6. Pasūtītājam ir tiesības samazināt Līguma ietvaros maksājamo naudas summu par tādu summu, kas nepieciešama līgumsodu, zaudējumu un citu prasījumu dzēšanai.

11. Zaudējumu atlīdzība
11.1. Izpildītājam ir tiesības prasīt zaudējumu atlīdzību gadījumos, ja:
11.1.1. Pasūtītājs nepamatoti nesaskaņo speciālistu un/vai apakšuzņēmēju maiņu;
11.1.2. citos gadījumos, kad Pasūtītāja vainas dēļ Izpildītājam ir radušies zaudējumi.
11.2. Pasūtītājam ir tiesības saņemt zaudējumu atlīdzību gadījumos, ja Izpildītāja vainas dēļ Pasūtītājam ir radušies zaudējumi.
11.3. Puses savlaicīgi brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.

12. Līguma grozīšana
12.1. Līguma grozījumus ierosina puse, kura saskata grozījumu nepieciešamību, iesniedzot grozījumu ierosinājuma pamatojumu.
12.2. Līguma grozījumi izdarāmi rakstveidā.
12.3. Ja pēc Līguma noslēgšanas datuma spēkā esošajos normatīvajos aktos tiek izdarīti grozījumi, kas pazemina vai paaugstina Izpildītāja veiktās Darba izmaksas, un šādi grozījumi nav atspoguļoti līgumcenā, tad pēc abu pušu savstarpējas vienošanās tiek grozīta līgumcena.
12.4. Pasūtītājam ir tiesības veikt grozījumus Līgumā, ja Izpildītājam saskaņā ar Ministru kabineta 19.08.2014. noteikumu Nr. 500 ”Vispārīgie būvnoteikumi” 69.punktu ir jāveic atkārtota Būvprojekta daļu un/vai sadaļu ekspertīze, jo pirms būvdarbu uzsākšanas vai būvdarbu laikā tiek mainīts būves arhitektoniskais risinājums vai būves, tās nesošo konstrukciju vai to daļu konstruktīvais risinājums attiecībā uz būves mehānisko stiprību, stabilitāti, ugunsdrošību vai lietošanas drošumu.
12.5. Līguma 13.4.punktā minētajā gadījumā Pasūtītājs Darba veikšanas izmaksas nosaka saskaņā ar Līguma tāmē norādītajām cenām, izvērtējot nepieciešamo cilvēkstundu skaitu Darba veikšanai. 

13. Līguma darbības izbeigšana
13.1. Izpildītājam ir tiesības prasīt izbeigt Līguma darbību, ja:
13.1.1. Pasūtītājs neveic maksājumu un līgumsods sasniedzis 10 (desmit) % no nesamaksātās summas;
13.1.2. tiek konstatēts, ka Pasūtītājs līdz Līguma izpildes beigu termiņam būs likvidēts atbilstoši normatīvo aktu regulējumam.
13.2. Pasūtītājam ir tiesības vienpusēji atkāpties no Līguma, ja:
13.2.1. [bookmark: _Ref202442531]Izpildītājs kavē Līgumā noteikto Darba iesniegšanas termiņu ilgāk kā 10 (desmit) darba dienas vai līgumsods sasniedzis 10 (desmit) % no kopējās līgumcenas;
13.2.2. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēts, ka līdz Līguma izpildes beigu termiņam Izpildītājs būs likvidēts;
13.2.3. [bookmark: _Ref202442552]Izpildītājs Līgumā noteiktajos termiņos neiesniedz vai nepagarina Līguma 6.5.punktā minēto apdrošināšanas līgumu;
13.2.4. iestājušies apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
13.2.5. [bookmark: _Ref202442573]Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 (divdesmit piecu) % vai lielākā apmērā no līgumcenas, un minētā korekcija izriet no Izpildītāja pieļauta Līguma pārkāpuma;
13.2.6. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 (simts) % apmērā;
13.2.7. [bookmark: _Ref202442596]Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
13.2.8. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
13.2.9. Izpildītājs Pasūtītājam nodarījis zaudējumus;
13.2.10. [bookmark: _Ref202442614]Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;
13.2.11. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai.
13.2.12. Līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.
13.3. Lai novērstu neatbilstoši veiktu izmaksu risku Eiropas Reģionālās attīstības fondu finansētā projektā, Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 20 (divdesmit) darba dienas iepriekš, šādos gadījumos:
13.3.1. ja Ministru kabinetā ir ierosināta attiecīgā Eiropas Savienības fondu plānošanas perioda prioritāšu un aktivitāšu pārskatīšana, kā rezultātā Pasūtītājam var tikt samazināts vai atsaukts Eiropas Savienības fondu finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
13.3.2. pēc Eiropas Savienības fondu vadībā iesaistītas kompetentās iestādes vai Ministru kabineta lēmuma.
13.4. Gadījumā, ja Pasūtītājs vienpusēji atkāpies no Līguma kādā no 14.2.1., 14.2.3.-14.2.5., 14.2.7.-14.2.10.. apakšpunktā paredzētajiem gadījumiem, Pasūtītājs ir tiesīgs piemērot Izpildītājam līgumsodu 10 (desmit) % apmērā no kopējās Līguma cenas, piedzīt tam radītos zaudējumus.
13.5. Līguma darbība tiek izbeigta, ja turpmāku Līguma izpildi padara neiespējamu vai apgrūtina nepārvarama vara.
13.6. Abpusēji rakstiski vienojoties, puses var izbeigt Līgumu kāda cita iemesla dēļ.

14. Autortiesības
14.1. Darba rezultātā izstrādātie materiāli ir Pasūtītāja īpašums.
14.2. Pasūtītājam pāriet Izpildītāja kā autora Darba mantiskās tiesības. Ja Puses nevar vienoties par Darba mainīšanu, pārstrādāšanu, dalīšanu daļās izpildi Pasūtītājs ir tiesīgs piesaistīt citu izpildītāju minētā uzdevuma izpildei.

15. Nepārvarama vara
15.1. Puses ir atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, t.sk., dabas katastrofas, citas katastrofas un avārijas, epidēmijas, karadarbība, streiki, iekšējie nemieri, blokādes, kā arī tāda ārējo normatīvo aktu pieņemšana, kas liedz abām vai vienai Pusei turpināt līgumsaistību izpildi, un citi apstākļi, kas neiekļaujas Pušu iespējamās kontroles robežās. 
15.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 5 (piecu) kalendāro dienu laikā, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa ieskata ir iespējama un paredzama viņa līgumsaistību izpilde, un pēc otras Puses pieprasījuma jāiesniedz kompetentas institūcijas izsniegta izziņa, kas satur nepārvaramas varas vai ārkārtējo apstākļu darbības apstiprinājumu un to raksturojumu.
15.3. Ja Līguma turpmāka izpilde nav iespējama, Puses sastāda Darba nodošanas – pieņemšanas aktu un Izpildītājs saņem samaksu par visu līdz tam kvalitatīvi paveikto Darba daļu. Ja nepārvaramas varas apstākļi turpinās ilgāk par 1 (vienu) kalendāro mēnesi un Puses nespēj vienoties par turpmāku Līguma izpildi, jebkurai no Pusēm ir tiesības vienpusēji atkāpties no turpmākas Līguma izpildes, iesniedzot par to rakstisku paziņojumu otrai Pusei. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

16. Strīdu risināšana
16.1. Strīdus risina sarunu ceļā, bet, ja puses 30 (trīsdesmit) dienu laikā nepanāk vienošanos, tad strīdus izskata Latvijas Republikas tiesā saskaņā ar Latvijas Republikas normatīvajiem aktiem.

17. Papildus noteikumi
17.1. Visiem paziņojumiem, ko Puses sūta viena otrai saskaņā ar Līgumu, ir jābūt noformētiem rakstveidā, nodotiem personīgi vai nosūtītiem pa pastu, faksu vai e-pastu.
17.2. Gadījumā, ja kāda no Pusēm maina savu juridisko adresi, pasta adresi vai bankas rekvizītus, tā ne vēlāk kā 5 (piecu) darba dienu laikā rakstiski paziņo par to otrai Pusei.
17.3. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz Līgumā norādītajām adresēm, ja vien informācijas saņēmējs nav iepriekš norādījis savādāk.
17.4. Puses uzņemas pienākumu sniegt rakstveida atbildi 5 (piecu) darba dienu laikā uz jebkuru pieprasījumu, kas saistīts ar Līguma izpildi.
17.5. Pasūtītāja atbildīgais pārstāvis, kurš saistībā ar Līgumu ir tiesīgs rīkoties Pasūtītāja vārdā – <Pasūtītāja nosaukums> direktore <vārds uzvārds>, tālr. ____________, e-pasts: ____________.
17.6. Ar Līguma saistīto jautājumu risināšanu un Līguma administrēšanu no Izpildītāja puses veic <vārds uzvārds>, tālr. ____________, e-pasts: ____________.
17.7. Visi Līguma grozījumi un papildinājumi tiek izdarīti rakstiski, Pusēm tos parakstot, un ir spēkā no to reģistrācijas dienas pie Pasūtītāja.
17.8. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar citiem Līguma mērķiem un saturam atbilstošiem noteikumiem.
17.9. Visi Līgumā minētie pielikumi, kā arī pēc Līguma noslēgšanas sastādītie Līguma grozījumi un papildinājumi, ja tie ir sastādīti, ievērojot Līguma noteikumus, ir Līguma neatņemamas sastāvdaļas.
17.10. Līgumam ir pievienoti zemāk uzskaitītie dokumenti, kas ir Līguma pielikumi un neatņemama sastāvdaļa:
1. pielikums - Finanšu piedāvājums;
2. pielikums - Nosacījumi būvekspertīzes veikšanai;
17.11. Līgums sagatavots un parakstīts izmantojot drošu elektronisko parakstu uz ___ (_______) lapām ar ___ (_______) pielikumiem uz ____ (___________) lapām.

18. Pušu rekvizīti

19. Pušu paraksti
	
Pasūtītājs 


____________________________
vārds, uzvārds, amats
	
Izpildītājs


___________________________
vārds, uzvārds, amats

